Elizabeth Strout

Elizabeth Strout (født 6. januar 1956) er en amerikansk forfatter av skjønnlitteratur. I 2009 ble hun tildelt Pulitzer-prisen for skjønnlitteratur for romanen Olive Kitteridge. Flere av bøkene hennes har blitt filmatisert. 

 Oppvekst og utdannelse 
Strout vokste opp i en mindre by i New Hampshire. Etter eksamen ved Bates College, tilbrakte hun et år i Oxford, England med jusstudier. I 1982 tok hun eksamen i både juss ved Syracuse University College of Law og i gerontologi ved Syracuse School of Social Work. 

 Forfatterskap 
I 1982, samme år som hun tok avgangseksamen i både juss og gerontologi, ble hennes første fortelling publisert i magasinet New Letters.

Strout flyttet til New York der hun fortsatte å skrive fortellinger som ble publisert i litterære magasin, men også i Redbook og Seventeen. Hennes roman Amy and Isabelle ble i 2000 nominert til Orangeprisen og PEN/Faulkner Award. Hun har undervist i kreativt skriving ved Colgate University.

I 2009 ble Strout belønnet med Pulitzerprisen for skjønnlitteratur for Olive Kitteridge (2008), en novellesamling med sammenlenkede fortellinger om en kvinne og hennes nærmeste familie og venner ved Maines kyst.

 Bibliografi 
 1998: Amy and Isabelle (roman)
 2006: Abide with Me (roman)
 2008: Olive Kitteridge (roman)
 2013: The Burgess Boys (roman)
 2016: My Name is Lucy Barton (roman)
 2017: Anything is Possible (roman)
 2019: Olive, Again (roman)
 2021: Oh, William! (roman)
 2022: Lucy by the Sea (roman)
 2024: Tell Me Everything (roman) – på norsk i 2025 med tittelen Fortell meg alt, oversatt av Hilde Rød-Larsen

 Priser og utmerkelser 
 Bancarella-prisen 2010 for Olive Kitteridge
 Pulitzerprisen for skjønnlitteratur 2009 for Olive Kitteridge

Referanser

 Eksterne lenker 




Kategori:Forfattere fra USA
Kategori:Pulitzer-vinnere innen skjønnlitteratur
Kategori:Engelskspråklige forfattere
Kategori:Personer fra Portland i Maine